open-index/open-wikipedia-markdown huggingface dataset:
Reijo Siltala

**Reijo Petteri Siltala** (s. 17. tammikuuta 1978 Köyliö) on Janakkalan entinen kunnanjohtaja ja Kokemäen kaupunginjohtaja sekä seutukaupunkien varapuheenjohtaja . Siltala on työskennellyt myös Satakunnan maakunnan konserni- ja strategiavalmistelijana ja Satakunnan järjestöjen neuvottelukunnan puheenjohtajana.

Tuusulan kunta valitsi hänet kansliapäällikökseen 18.3.2024.  

Siltala on koulutukseltaan filosofian tohtori ja kasvatustieteen maisteri sekä eMBA. Hän on puoluepoliittisesti sitoutumaton.

## Kuntajohtajana

Siltala valittiin Janakkalan kunnanjohtajaksi huhtikuussa 2020.  Hänen edeltäjänsä oli Tanja Matikainen.

Janakkalan valtuuston valitessa uutta kunnanjohtajaa Siltala sai 21 ääntä, Janakkalan talous- ja hallintojohtaja Jenni Jokela 11 ääntä ja Petrus Kukkonen yhden äänen. 

Maaseudun Sivistysliitto luovutti 2022 Siltalalle valtakunnallisen Kuntien ilopilkku -huomionosoituksen perusteina mm. positiivinen ja yhteistyökykyinen työote, henkilöstöläheisyys ja huumorintaju.

Kanta-Hämeen kuntajohtajat valitsivat Siltalan puheenjohtajakseen 2023. 

Siltala toimi Kokemäen kaupunginjohtajana vuodesta 2014 ja siirtyi yksityiselle sektorille talouden ja strategian asiantuntijatehtäviin elokuussa 2018. Kokemäellä hänen edeltäjänsä oli Markus Ojakoski ja seuraajansa Nina Kivi.. Ennen Kokemäen kaupunginjohtajan tehtävää Siltala oli hallintojohtajan virassa Köyliön kunnassa.

## Väitöskirja

Siltala on suorittanut kasvatustieteen alaan kuuluvan tohtoritutkinnon. Aiheina olivat innovatiivisuus, innovaatiot ja yhteistoiminnallinen oppiminen. 

Siltalan väitöstutkimuksen tulosten perusteella innovatiivisuus on monipuolista oppimista edellyttävää luovuutta, jolla on prosessiin tai tapahtumaan liittyviä positiivisia vaikutuksia käytännössä. Menestyksekkäissä innovaatioyrityksissä yhteistoiminnalliseen oppimiseen on pikemminkin ajauduttu kuin suoranaisesti pyritty. Yhteistoiminnallisen oppimisen voi katsoa olevan innovaatioyritykselle luonteenomaista.

Toisaalta Siltalan väitöskirjan tulokset osoittavat, että opettajan innovatiivisuus on yhteydessä erityisesti uudistushenkisyyteen ja uudistuksiin. Innovatiivisuus edellyttää monipuolista oppimista yksilöiltä ja yhteisöiltä. Tärkeää on opettajan jatkuva pyrkimys opetusmenetelmien uudistamiseen ja työ- ja opetustapojen yhdistelemiseen. Perusedellytyksenä on pedagoginen ammattitaito ja kekseliäisyys jokapäiväisessä työssä.

## Teoksia
* 
* 
* 

## Lähteet
Ricardo Sperafico

**Ricardo Sperafico** (s. 23. heinäkuuta 1979 Toledo, Paraná, Brasilia) on brasilialainen moottoriurheilija. Hän aloitti uransa karting-sarjoissa. Vuonna 2000 hän voitti Italian F3000-sarjan mestaruuden. Vuosina 2001–2003 Sperafico kilpaili International F3000 -sarjassa sijoittuen sarjan toiseksi vuonna 2003. Vuonna 2004 hän piti välivuotta kunnes siirtyi vuonna 2005 Champ Car -sarjaan, jossa hän sijoittui 17:nneksi. Richardon kaksoisveli Rodrigo ja serkut Alexandre ja Rafael ovat myös moottoriurheilijoita.

## Aiheesta muualla
* Driver Database: Ricardo Sperafico
Hannu Syrjänen

**Hannu Syrjänen** (s. 2. lokakuuta 1951 Hollola) on suomalainen yritysjohtaja. Syrjänen toimi Sanoma-konsernin toimitusjohtajana vuosina 2001–2011.

Syrjänen valmistui ekonomiksi 1973 ja oikeustieteen kandidaatiksi 1979. Hän valmistui Stanfordin yliopiston SEP-ohjelmasta (Stanford Executive Program) vuonna 2001.

Hannu Syrjänen oli Rautakirjan toimitusjohtaja, varatoimitusjohtaja ja toimialajohtaja vuosina 1989–2001. Ennen Rautakirjaa hän toimi muun muassa Keskossa, TS-Yhtymässä johtajana, Wihurissa toimialajohtajana ja Lakimiesliiton Kustannuksen toimitusjohtajana. Syrjänen oli SanomaWSOY:n johtoryhmän jäsen 1999–2001 ja Sanoman toimitusjohtaja ja johtoryhmän puheenjohtaja 2001–2010. Syrjänen oli hallituksen puheenjohtaja Ilmarisessa vuosina 2004–2011, Viestinnän Keskusliitossa 2005–2006, Kansainvälisen kauppakamarin Suomen osastossa 2010–2011 ja Management Institute of Finland MIF:ssä 2012–2014. Hän oli hallituksen jäsen SanomaWSOY:ssä vuosina 2001–2010, East Officessa 2008–2010, Elinkeinoelämän keskusliitossa 2005–2006 ja Palvelutyönantajissa 1999–2001. Hän on ollut myös Helsinki Median hallituksen jäsen ja useiden Rautakirjan tytäryhtiöiden hallituksen puheenjohtaja.

Hannu Syrjänen on ollut Orionin hallituksen jäsen vuosina 2007–2017 ja hallituksen puheenjohtaja vuosina 2010–2017. Vuosina 2011–2019 hän on ollut myös VR-Yhtymän hallituksen puheenjohtaja. Syrjänen on ollut Realian hallituksen jäsen vuodesta 2011, Suomen Messut Osuuskunnan vuodesta 2012 ja John Nurmisen Säätiön hallituksen jäsen vuodesta 2012 alkaen.

Hannu Syrjänen valittiin media-alan Vuoden Vaikuttajaksi vuonna 2009.

## Lähteet
HMS William Honnor

**HMS William Honnor** oli Yhdistyneen kuningaskunnan merivoimien Mersey-luokan aseistettu troolari, joka valmistui saattajaksi.

## Valmistus

Alus tilattiin Selbystä Cochranelta. Alus laskettiin vesille 26. elokuuta 1918.

## Palvelus
Vuonna 1922 alus myytiin Irlannin laivastolle, jossa se säilytti aiemman nimensä. Alus vastaanotettiin Portsmouthissa. Seuraavana vuonna alus myytiin uudelleen kauppalaivastoon, jolloin sen nimeksi tuli *Grimurkamban*.

## Lähteet
*
*

### Viitteet
HMS Christopher Dixon

**HMS Christopher Dixon** oli Britannian kuninkaallisen laivaston Mersey-luokan aseistettu troolari.

## Valmistus

Alus tilattiin Selbystä Cochrane & Sonsilta. Alus laskettiin vesille 4. syyskuuta 1917.

## Palvelus
Vuonna 1922 alus myytiin Irlannin laivastolle, jossa se säilytti aiemman nimensä. Alus vastaanotettiin Portsmouthissa. Seuraavana vuonna alus myytiin Fleetwoodiin J. Manille nimellä *Lord Gainford*. Kuninkaallinen laivasto pakko-otti aluksen joulukuussa 1939 nimeten sen *HMS Lord Gainfordiksi* viirinumerolla Z111. Alus muutettiin sukellusvenepuominvalvojaksi. Se palautettiin vuonna 1946 omistajilleen.

## Lähteet
*
*

### Viitteet
HMS Robert Murray

**HMS Robert Murray** oli Britannian kuninkaallisen laivaston Mersey-luokan aseistettu troolari.

## Valmistus

Alus tilattiin Selbystä Cohcrane & Sonsilta. Alus laskettiin vesille 28. kesäkuuta 1919.

## Palvelus
Vuonna 1922 alus myytiin Irlannin laivastolle, jossa se säilytti aiemman nimensä. Alus vastaanotettiin Portsmouthissa. Seuraavana vuonna alus myytiin Fleetwoodiin T. Carwell & R. H. Bagshawille, joka nimesi aluksen *Northlyniksi*. Lokakuussa 1939 Kuninkaallinen laivasto pakko-otti aluksen nimeten sen *HMS Northlyniksi*. Alus muutettiin sukellusvenepuominvalvojaksi ja sijoitettiin Grimsbyyn. Joulukuussa 1943 laivasto lunasti aluksen, jonka se myi maaliskuussa 1947 kauppalaivastoon.

## Lähteet
*
*

### Viitteet
Jean-Paul Randriamanana

**Jean-Paul Randriamanana** (27. kesäkuuta 1950 Antananarivo – 9. marraskuuta 2011) oli madagaskarilainen roomalaiskatolinen piispa. Hänet vihittiin papiksi 9. syyskuuta 1979 ja nimitettiin Antananarivon arkkihiippakunnan vihkipiispaksi sekä Paria in Proconsolaren titulaaripiispaksi 3. kesäkuuta 1999. Piispaksi vihkiminen seurasi 26. syyskuuta. Pääkonsekraattorina toimi Armand Gaétan Razafindratandra, jota avustivat Adriano Bernardini ja Joseph Ignace Randrianasolo. Randriamanana kuoli virassa.

## Lähteet
HMS Thomas Thresher

**HMS Thomas Thresher** oli Britannian kuninkaallisen laivaston Mersey-luokan aseistettu troolari, joka valmistui miinanraivaajaksi.

## Valmistus

Alus tilattiin Selbystä Cohcrane & Sonsilta. Alus laskettiin vesille 1918.

## Palvelus
Vuonna 1922 alus myytiin Irlannin laivastolle, jossa se säilytti aiemman nimensä. Alus vastaanotettiin Brightlingseassa. Seuraavana vuonna alus myytiin Grimsby SFC:lle, joka säilytti aluksen nimen. Se myytiin Norjaan, jossa omistaja nimesi sen *Syrianiksi*. Huhtikuussa 1940 Kuninkaallinen laivasto vuokrasi aluksen norjalaiselta omistajalta *HMS Syrianina* ja palautti sen miinanraivaajaksi. Alus palautettiin tammikuussa 1946 Norjaan omistajilleen.

## Lähteet
*
*

### Viitteet
Lars Eckerdal

**Lars Hugo Eckerdal** (15. elokuuta 1938 Töllsjö, Länsi-Götanmaa – 28. elokuuta 2022) oli Ruotsin kirkon pappi, joka toimi Göteborgin hiippakunnan piispana vuosina 1991–2003. Hänen veljensä on sittemmin itsekin piispaksi valituksi tullut Per Eckerdal.

Lars Eckerdalin edeltäjä oli Bertil Gärtner ja seuraaja Carl Axel Aurelius.

## Lähteet
Joseph Ignace Randrianasolo

**Joseph Ignace Randrianasolo** (31. heinäkuuta 1947 – 4. helmikuuta 2010) oli madagaskarilainen roomalaiskatolinen piispa. Hänet vihittiin papiksi 20. joulukuuta 1975 ja nimitettiin Antananarivon arkkihiippakunnan vihkipiispaksi sekä Milevumin titulaaripiispaksi 24. lokakuuta 1997. Piispaksi vihkiminen seurasi 8. helmikuuta 1998. Pääkonsekraattorina toimi Armand Gaétan Razafindratandra, jota avustivat Adriano Bernardini ja Albert Joseph Tsiahoana.

Randrianasolo sai 3. kesäkuuta 1999 nimityksen Mahajangan hiippakunnan piispaksi, jona hän toimi, kunnes erosi kaksi päivää ennen kuolemaansa, 2. helmikuuta 2010.

## Lähteet
AUDIT

**AUDIT** () on WHO:n kehittämä kymmenkysymyksinen testi, jolla on tarkoitus selvittää, onko henkilön alkoholinkäyttö haitallista. Testi suunniteltiin kansainväliseen käyttöön, ja se validoitiin tutkimuksella, jossa käytettiin potilaita kuudesta eri maasta. Kysymykset 1–3 käsittelevät alkoholinkulutusta, 4–6 liittyvät alkoholiriippuvuuteen eli alkoholismiin ja 7–10 koskevat alkoholin aiheuttamia ongelmia. Miehellä pistemäärä 8, naisella 7 tai enemmän indikoi vahvaa vaarallisen tai haitallisen alkoholinkäytön todennäköisyyttä. 20:n ylittävä pistemäärä viittaa alkoholismiin.

AUDIT-C () on kolmikysymyksinen seulontatesti ongelmajuomisen varalle.

## Aiheesta muualla
* Päihdelinkki: Alkoholinkäytön riskit (AUDIT) 
* The Alcohol Use Disorders Identification Test (AUDIT-C)
Frederick Exley

**Frederick Earl "Fred" Exley** (28. maaliskuuta 1929 – 17. kesäkuuta 1992) oli yhdysvaltalainen kirjailija.  Hänen tunnetuin teoksensa on romaani *[[Luuserin muistiinpanot]]* (*A Fan's Notes*). Teoksen englanninkielinen nimi tulee havainnosta, joka sai kirjoittajan murtumaan: ”minun kohtaloni, osani ja arpani oli loppujen lopuksi hurrata muille.” 

*Luuserin muistiinpanot* on kuvaus miehestä, jota vaivaavat alkoholismi, epäonnistumiset ja mielisairaus. Teos perustuu kirjoittajan omaan elämään ja Exleyn elämäkerran kirjoittaja, yhdysvaltalainen Jonathan Yardley on todennut, että teos muutettiin muistelmista romaaniksi, koska kustantaja pelkäsi oikeusjuttua. Teosta leimaakin tunne että kyseinen pieleen menneen elämän kuvaus on vahvasti todenmukainen. Tekijän itsensä lisäksi kirjassa on monia vinksahtaneita hahmoja, kuten herra Blue joka myy alumiinia ja on pakkomielteisesti kiinnostunut cunnilinguksesta sekä lankomies Bumpy, jonka pakkomielteenä on tappaa kissoja.
## Viitteet

## Lisää aiheesta
* http://viisaselama.fi/kirjat/luuserin-muistiinpanot/
Eucalyptus (makeinen)

**Eucalyptus** on vanha Fazerin luoma pastilli. Pastillin pinta on tomusokerilla päällystetty. Eucalyptus on väriltään hennon valkoinen. Pastilleja myydään rasioissa sekä pusseissa.

## Pastillirasia
Pastillirasia on puna-valkoinen, jonka päällä on oksalla istuva viherpunainen papukaija. Tuotetta myydään nykyään myös pusseissa.
Glagoliittimessu

**Glagoliittimessu** ( tai *Mša glagolskaja*; myös *Missa Glagolitica*) on Leoš Janáčekin säveltämä messu laulusolisteille (sopraano, altto, tenori, basso), kaksoiskuorolle, uruille ja orkesterille. Teos valmistui 15. lokakuuta 1926, ja se kantaesitettiin Jaroslav Kvapilin johdolla Brnossa 5. joulukuuta 1927.

*Glagoliittimessun* teksti on muinaiskirkkoslaavia, jonka ns. glagoliittiseen kirjaimistoon messun nimikin viittaa. Viisi laulettua osaa vastaa katolista messuordinariumia, jossa *[[Agnus Dei]]stä* kuitenkin on poistettu *Dona nobis pacem*. Teoksen levyttäneitä kapellimestareita ovat olleet Břetislav Bakala, Leonard Bernstein, Karel Ančerl, Rafael Kubelík, Rudolf Kempe, František Jílek, Simon Rattle, Charles Mackerras, Michael Gielen, Robert Shaw, Michael Tilson Thomas, Kurt Masur, Charles Dutoit, Charles Mackerras, Riccardo Chailly ja Ladislav Slovák.

*Glagoliittimessua* käytettiin musiikkina Kenneth Angerin ohjaamassa elokuvassa *[[Inauguration of the Pleasure Dome]]* (1954). 

Glagoliittimessuja ovat Janáčekin lisäksi säveltäneet Josef Bohuslav Foerster, František Zdeněk Skuherský, Aleksandr Gretšaninov, Bedřich Antonín Wiedermann, Jan Křesadlo.

## Osat
# *Úvod* – Johdanto (orkesteri)
# *Gospodi pomiluj* – Kyrie
# *Slava* – Gloria
# *Vĕruju* – Credo
# *Svet* – Sanctus
# *Agneče Božij* – Agnus Dei
# *Varhany sólo* (postludi) – urut
# *Intrada*
Jimmy McHugh

**James Francis ”Jimmy” McHugh** (1894 Boston – 23. toukokuuta 1969 Beverly Hills) oli yhdysvaltalainen populaarimusiikin säveltäjä.

McHugh syntyi Bostonissa ja työskenteli ennen säveltäjäksi ryhtymistään McHugh Bostonin oopperatalossa harjoituspianistina. Hän työskenteli Bostonissa Irving Berlinin julkaisuyhtiössä ja vuonna 1921 muutti New Yorkiin. Hänen ensimmäinen menestyskappaleensa oli Irving Millsin ja Gene Austinin sanoittama ”When My Sugar Walks Down the Street” vuonna 1924.

Hän kirjoitti yhdessä sanoittaja Dorothy Fieldsin kanssa musiikin Broadway-näytelmään *Blackbirds of 1928*, joka sisälsi muun muassa kappaleen ”I Can’t Give You Anything But Love”. McHugh ja Fields toimivat pitkään yhdessä kirjoittaen New Yorkissa muun muassa hittikappaleet ”On the Sunny Side of the Street” (1930), ”Exactly Like You” (1930) ja ”Don’t Blame Me” (1932). He muuttivat Hollywoodiin 1930-luvun alussa. McHugh’n ja Fieldsin elokuvamusiikkikappale ”I’m in the Mood for Love” nousi listalla ensimmäiselle sijalle vuonna 1935.

1930-luvun puolivälissä McHugh aloitti yhteistyön sanoittaja Harold Adamsonin kanssa. He kirjoittivat musiikin yhteensä 19 elokuvaan. Frank Sinatra lauloi heidän kappaleensa ”I Couldn’t Sleep a Wink Last Night” ja ”This Is a Lovely Way to Spend an Evening” vuoden 1943 elokuvassa *Sano se iskusävelin* (engl. *Higher and Higher*). Toisen maailmansodan aikana McHugh ja Adamson kirjoittivat isänmaallisia lauluja, muun muassa ”Coming In On a Wing and a Prayer” vuonna 1943. He saivat sodanaikaisesta työstään *President’s Certificate of Merit* -kunniamitalin presidentti Harry Trumanilta. McHugh työskenteli toisinaan myös muiden sanoittajien kuten Johnny Mercerin, Ted Koehlerin, Ned Washingtonin ja Frank Loesserin kanssa.

McHugh’n sävellystyö vähentyi 1950-luvulla ja hän keskittyi enemmän musiikin julkaisemiseen. Hän perusti hyväntekeväisyyssäätiö Jimmy McHugh Polio Foundationin vuonna 1951. Hän oli jäsenenä Beverly Hillsin kauppakamarin johtokunnassa ja toimi vuosina 1950–1952 sen puheenjohtajana. Hän oli myös muusikkojärjestö ASCAP:n puheenjohtaja vuodesta 1960 lähtien. Jimmy McHugh kuoli Beverly Hillsissä 23. toukokuuta 1969.

## Lähteet
Palmiro Togliatti

**Palmiro Togliatti** (26. maaliskuuta 1893 Genova – 21. elokuuta 1964 Jalta, Neuvostoliitto) oli italialainen vasemmistopoliitikko, joka toimi Italian kommunistisen puolueen (PCI) pääsihteerinä ja tosiasiallisena johtajana vuodesta 1927 kuolemaansa saakka, osan ajasta maanpakolaisena. Vuosina 1945–1946 hän oli maan oikeusministeri kommunistien ollessa mukana hallituksessa. Hänen johtajakaudellaan PCI:stä tuli kannatukseltaan Länsi-Euroopan suurin kommunistinen puolue.

Lakimieheksi kouluttautunut ja journalistina toiminut Togliatti kuului Italian kommunistisen puolueen perustajajäseniin. Fasistien vallan aikana vuosina 1926–1944 hän eli maanpaossa, pääasiassa Neuvostoliitossa, ja toimi Kominternin sihteeristössä. Hän osallistui myös Espanjan sisällissotaan. Togliattista tuli myös kommunistisen puolueen pääsihteeri Antonio Gramscin vangitsemisen jälkeen 1927. Sodan jälkeen hän oli ensin salkuttomana ministerinä Pietro Badoglion johtamassa hallituksessa ja sitten oikeusministerinä. Kommunistien hallituksesta syrjäyttämisen jälkeen Togliattia ammuttiin kesäkuussa 1948, mikä uhkasi aiheuttaa poliittisen kriisin Italiassa, mutta hän jäi täpärästi henkiin.

Puolueen suuresta kannatuksesta huolimatta Togliatti ei onnistunut saamaan kylmän sodan takia kommunisteja enää myöhemmin takaisin Italian hallitukseen, mutta PCI:n politiikka maltillistui hänen kaudellaan. Varsinaisen eurokommunismin vaihe alkoi kuitenkin vasta hänen kuolemansa jälkeen, Enrico Berlinguerin johtajakaudella.

Togliatti kuoli lomamatkan aikana Neuvostoliitossa. Hänen mukaansa nimettiin pian tämän jälkeen Toljattin kaupunki Venäjällä.

## Lähteet

## Aiheesta muualla
Washington D.C. Temple

**Washington D.C. Temple** tai **Washington Temple** on MAP-kirkon temppeli Kensingtonin kaupungissa Marylandin osavaltiossa Yhdysvalloissa. Rakennusta alettiin rakentaa vuonna 1968 ja se valmistui vuonna 1974. Kirkko maksoi valmistuessaan noin 15 miljoonaa Yhdysvaltain dollaria. Kirkko on 88 metriä korkea. Kirkko on rakennettu valkoisesta Alabaman marmorista.
Linkkien yhdistäminen

**Linkkien yhdistäminen** on tietoliikennetekniikan termi joka tarkoittaa erilaisia keinoja yhdistää fyysisiä yhteyksiä yhdeksi loogiseksi yhteydeksi.

## Standardeja

* IEEE 802.1AX-2008
* IEEE 802.1aq
Hellbound: Hellraiser II

**Hellbound: Hellraiser II** on vuonna 1988 ensi-iltansa saanut kauhuelokuva, joka on jatkoa elokuvalle *[[Hellraiser]]*. Elokuvassa on lähes samanlainen juoni, mutta juoni poikkeaa yhdestä asiasta: Nyt pitää matkata jopa helvettiin. Elokuva kertoo Kirsty-nimisestä tytöstä (joka esiintyi *Hellraiser*-elokuvassa), joka on joutunut mielisairaalaan. Mielisairaalassa alkaa tapahtua kamalia ja Kirsty tajuaa että asialla on jälleen kerran Pinhead.

## Roolit

## Aiheesta muualla
*
Sigvards Kļava

**Sigvards Kļava** (s. 1962) on latvialainen kuoronjohtaja. Hän aloitti uransa Latvian radion kuoron kanssa vuonna 1987, ja hän sai vuonna 1992 nimityksen sen pääkapellimestariksi ja taiteelliseksi johtajaksi. Hän on työskennellyt myös monien muiden johtavien latvialaisten kuorojen ja orkesterien kanssa. Hän on johtanut useimmat latvialaisten nykysäveltäjien uusien kuoroteosten kantaesitykset.

Kļavan diskografia Latvian radion kuoron kanssa kattaa yli 20 CD-levyä, joilla kuullaan esimerkiksi Rahmaninovin ja Vasksin teoksia. Hän on toiminut pääkapellimestarina useilla latvialaisilla ja pohjoismaisilla laulujuhlilla. Hän oli mukana perustamassa latvialaisen nykymusiikin ARENA-festivaalia. Hän toimii lisäksi pedagogina Latvian musiikkiakatemiassa ja Riian luterilaisen tuomiokirkon kuorokoulussa.

Kļava on palkittu Suurilla musiikkipalkinnoilla ja Latvian ministerikabinetin palkinnolla.

## Lähteet

## Aiheesta muualla
* Allmusic.com: Sigvards Klava
Neliulotteisuus

**Neliulotteisuus** ("4D") on matematiikassa abstrakti käsite, joka johdetaan yleistämällä kolmiulotteisen avaruuden säännöt. Algebrallisesti se muodostetaan soveltamalla vektorien ja analyyttisen geometrian sääntöjä neliulotteiseen avaruuteen. Avaruus on euklidinen avaruus, eli siinä on metriikka ja normi ja kaikki suunnat ovat samanlaisia: ylimääräinen ulottuvuus on samanlainen kuin muut kolme.

4D kappaleita ymmärretään analogioilla 1D, 2D ja 3D kappaleista ja mittayksiköistä:

*4D kappaleen "ympärysmitta" --> pinta-ala m²
*4D kappaleen "pinta-ala" --> tilavuus m³

## Katso myös
*kolmiulotteisuus
*hyperkuutio
*Kvaternio
Agaton Sax (elokuva)

**Agaton Sax** (*Agaton Sax och Byköpings gästabud*) on ruotsalainen animaatioelokuva, joka julkaistiin vuonna 1976. Elokuva perustuu Agaton Sax -kirjasarjan kirjaan *Agaton Sax ja kaksi roistoa* ().

## Rooleissa

## Aiheesta muualla
*
Koti, uskonto ja isänmaa (kirja)

**Koti, uskonto ja isänmaa** on kirjailija Jarkko Tontin vuonna 2011 ilmestynyt esseekokoelma. Teos ilmestyi uudestaan e-kirjana vuonna 2014 Otavan kustantamana.

## Teosesittely
Teoksen esseissä käsitellään myyttejä, ja aiheina ovat Alvar Aalto, Mannerheim, lasten kotihoito ja joulunvietto. Lisäksi Tontti kirjoittaa kirjallisuudesta, kuten runoilijoista, suomalaisen kirjallisuuskäsityksen synnystä sekä filosofien kielestä.

## Vastaanotto
Joni Pyysalo kirjoitti teoksesta* Suomen Kuvalehdessä* 11/2011: "Kirjallisuutta käsittelevistä esseistä mielenkiintoisin käsittelee Runebergin runoutta sekä tämän ja Snellmanin kirjallisuuskäsitysten vastakkaisuutta. Myös sananvapauden ja tekijänoikeuden kehityksestä on kirjoitettu tärkeät esseet."

*Turun Sanomien* (8.12.2011) arvioitsijan Juhani Branderin mukaan: "Tontin kokoelma Koti, uskonto ja isänmaa on toimivaa esseetä preesensissä. Kirjailija on sisäistänyt hyvin Stieg Larssonin periaatteen, ettei demokratiaa voi puolustaa anonyymisti."

*Nuoren Voiman* kirjakatsauksen 2011 mukaan: "Teoksen kiistaton vahvuus on ennen kaikkea taitava sanankäyttö."

*Keskipohjanmaa*-lehden (13.2.2011) arvioitsijan Maija-Liisa Mattilan mukaan: "Kieli on nautinnollisen kaunokirjallista. Koti, uskonto ja isänmaa on siis teos, jonka esseet ovat juuri sellaisia kuin hyvien esseiden tulee ollakin."

*Lakimiesuutiset* 3/2011 kirjoitti teoksesta: "Hyvin kirjoitettua ja johdonmukaisesti perusteltua tekstiä on aina hauska lukea, silloinkin, kun on toista mieltä."

Hannu Waaralan mukaan (*Savon Sanomat* 19.2.2011): "Tontti edustaa globaalitietoista ja pohjimmiltaan liberaalia ajattelua, jolle sanavapaus ja ihmisoikeuskysymykset ovat kaikkein tärkeimpiä arvoja."

## Lähteet

## Aiheesta muualla
* Teoksesta Ylen Elävässä arkistossa.
* Teoksesta kirjailijan sivuilla.
* Teoksesta Kalle Haatasen radio-ohjelmassa.
Huhti

**Huhti** voi tarkoittaa ainakin seuraavia:

*Huhti, kylä Hämeenkoskella
*Huhti, kylä Nummi-Pusulassa
*Huhti, kylä Salossa
*Huhti, Urjalan taajama

## Henkilöitä
*Osmo Huhti (1921–1980), suomalainen jääkiekkoilija.
Pentikäisenjärvi

**Pentikäisenjärvi** () on järvi Venäjällä Leningradin alueen Tusinan piirin Nurmen kunnassa. Sen pinta-ala on 2,1 neliökilometriä ja valuma-alueen laajuus 21,4 neliökilometriä.

Järvi sijaitsee Nevan ja Olhavanjoen vedenjakajalla. Se laskee Nevaan Voittolanjoen alkujoen Igolinkan kautta. Aikaisemmin Pentikäisenjärven rannalla sijaitsi inkerinsuomalaisten asuttama Järvenkylä (ven. Пендиково, *Pendikovo*). Nykyään siellä on kunnallisen Fauna-yhtiön hoitama metsästysmaja. Järvessä on 241 tuhannen kuutiometrin suuruinen sapropeeliesiintymä, jonka laajempi hyödyntäminen on suunnitteilla.

## Lähteet
Alppihiihdon maailmancup 2011–2012

**Alppihiihdon maailmancup 2011–2012** oli historian 46. alppihiihdon maailmancup -kausi. Kausi alkoi Itävallan Söldenissä 22. lokakuuta 2011 ja päättyi Itävallan Schladmingissa 18. maaliskuuta 2012. Miehillä oli yhteensä 45 osakilpailua ja naisilla 40. Kauden aikana oli tarkoitus laskea kaksi pujottelun kaupunkikilpailua, toinen Münchenissä ja toinen Moskovassa, mutta Münchenin kilpailu jouduttiin perumaan lämpimään sään vuoksi. Lisäksi kalenterissa oli Schladmingissa järjestettävä joukkuekilpailu.

## Kilpailukalenteri
:*Lähde: FIS*

### Lyhenteet

### Miehet

### Naiset

### Joukkuekilpailut

## Maailmancupin loppupisteet
### Miehet
:*Lähde: FIS*

#### Kokonaiskilpailu

#### Syöksylasku

#### Supersuurpujottelu

#### Suurpujottelu

#### Pujottelu

#### Alppiyhdistetty

### Naiset
:*Lähde: FIS*

#### Kokonaiskilpailu

#### Syöksylasku

#### Supersuurpujottelu

#### Suurpujottelu

#### Pujottelu

#### Alppiyhdistetty

## Lähteet
Harald Pager

**Harald Pager** (1923 – 1. heinäkuuta 1985) oli itävaltalainen taiteilija, valokuvaaja ja suunnittelija, joka jäljensi kahdeksan vuoden ajan Namibin aavikolla kalliotaidetta. Pager meni Etelä-Afrikkaan ja päätti keskittyä pelkästään tutkimaan Brandbergin Ndederna Gorgen kalliomaalauksia. Mukana oli hänen vaimonsa Shirley Ann Pager. Hän kuvasi maalaukset ensin filmille ja teki niistä sitten 1:1 jäljennökset, jotka hän väritti.  Saksalainen Kölnin yliopisto on julkaissut niitä sarjassa Africa Praehistorica. 

Pager kuoli työskenneltyään kahdeksan vuotta. Hänen dokumentoimansa kuvat on luovutettu vuonna 2005 Namibiaan.

## Lähteet
Wild Bill Davison

**Wild Bill Davison** (5. tammikuuta 1906 Defiance, Ohio – 14. marraskuuta 1989 Santa Barbara, Kalifornia) oli yhdysvaltalainen Dixieland-tyylin jazz-kornetisti, joka on ennen kaikkea tunnettu levytyksistään Eddie Condonin kanssa.

## Elämä

Bill Davison soitti 1920-luvulla Chicagossa yhtyeissä Ohio Lucky Seven ja Seattle Harmony Kings sekä teatteriorkestereissa, ennen kuin perusti vuonna 1931 oman yhtyeen klarinetisti Frank Teschemacherin (1906–1932) kanssa. Teschemacher kuoli kuitenkin jo vuonna 1932 auto-onnettomuudessa, Davisonin ollessa ratissa; syynä oli vieras valaisematon taksi. Davison meni sen jälkeen Milwaukeehen, jossa hän soitti oman yhtyeensä kanssa. Vuonna 1940 hän muutti New Yorkiin taustamuusikoksi *[[Catherine Dunham Show|Catherine Dunham Show’hun]]*. Vuosina 1943–1945 Davison oli sotilaana ja aloitti sen jälkeen yhteistyön Eddie Condonin kanssa, jonka klubilla hän soitti säännöllisesti. Davisonilta on olemassa lukuisia levytyksiä seuraavien muusikkojen kanssa: George Brunies, Eddie Condon, Sidney Bechet, Bud Freeman ja George Wettling. Dixieland Revivalin aikaan 1960-luvulla Davison osallistui monille Euroopan-kiertueille. Claude Hopkinsin kanssa hän perusti vuonna 1968 Jazz Giantsin ja otti haltuunsa erään yökerhon San Franciscossa. Myös 1970-luvulla hän esiintyi säännöllisesti festivaaleilla muun muassa Detroitissa ja Nizzassa ja soitti The World’s Greatest Jazz Bandissa. Vuodesta 1974 Bill Davison asui Kööpenhaminassa, mutta vuonna 1979 hän palasi takaisin Yhdysvaltoihin. Hän oli muusikkona aktiivinen elämänsä loppuun asti.

## Kirjallisuus

* Hal Willard: *The Wildest One*. Avondale Press, Monkton, 1996.
Águila Roja

**Águila Roja** (suom. ’punainen kotka’) on espanjalainen televisiosarja, jonka tapahtumat sijoittuvat 1600-luvulle. Sen ensimmäinen jakso esitettiin Espanjan televisiossa 19. helmikuuta 2009, ja sitä seurasi noin viisi miljoonaa katsojaa. 

Toinen kausi alkoi 7. tammikuuta 2010 ja päättyi 8. huhtikuuta samana vuonna. Päätösjaksoa katsoi lähes kuusi miljoonaa espanjalaista. Sarja onkin tällä hetkellä Espanjan suosituin televisiosarja ja siitä on nyt menossa kolmas kausi.

Aiheesta on tehty myös elokuva, jonka ensi-ilta oli 20. huhtikuuta 2011.

## Tapahtumapaikka
Sarjan tapahtumat sijoittuvat 1600-luvun Espanjaan, aikaan, jolloin katolinen kirkko oli jo myöntänyt tieteen olemassaolon. Kuninkaana oli Felipe IV. Paikkana on Madridin kylä, jossa tuohon aikaan oli noin 125&nbsp;000 asukasta. Sarjan fiktiivisiä päähenkilöitä ovat muun muassa Gonzalo, Hernán ja Saturno. 

## Juoni
Sarja sijoittuu 1600-luvun Espanjaan ja sen päähenkilö on Águila Roja, jota näyttelee David Janer. Hän on oikeudenmukainen ja taistelee sortoa vastaan, puolustaen köyhien oikeuksia. Hän haluaa myös paljastaa salaliiton, joka on murhannut hänen nuoren vaimonsa. Tässä seikkailusarjassa on paljon vehkeilyä, juonittelua, urheutta, jaloutta, ystävyyttä, rakkaussuhteita ja ripaus huumoria.

Seikkailua, aatelisten juonittelua ja rakkautta sisältävä sarja on tarkoitettu koko perheelle. Päähenkilö on säyseä opettaja, joka päättää toimia sen jälkeen, kun hänen vaimonsa murhataan hämärissä olosuhteissa. Tämän päätöksen johdosta hän elää kaksoiselämää: päivisin hän on opettaja ja öiseen aikaan hän muuttuu sankariksi, joka väsymättä etsii vaimonsa murhan syyllisiä. Samanaikaisesti hän taistelee ilkeä komissaarin harjoittamaa terroria ja sortoa vastaan. Komissaari Hernán on erään salaliiton palveluksessa, joka yrittää syöstä kuninkaan vallasta. Komissaaria näyttelee Francis Lorenzo.

Águila Roja on oikealta nimeltään Gonzalo de Montalvo. Gonzalo on jäänyt kolmen roolin puristuksiin: mies, isä ja öisin sankari. Kaksi naista taistelee hänen rakkaudestaan samalla kun hän itse kärsii vaimonsa kuoleman johdosta. Samanaikaisesti Gonzalo yrittää voittaa oman poikansa, Alonson, luottamuksen ja arvostuksen. Komissaarin heltymätön vaino häiritsee häntä Águila Rojana.

Ainoastaan Gonzalon uskollinen palvelija ja salaperäinen munkki tietävät Águila Rojan todellisen identiteetin. Ei edes hänen poikansa, joka ihailee tätä salaperäistä sankaria, tiedä isänsä salaisuutta, vaikka he asuvat saman katon alla. Humoristisen puolen sarjaan tuo Águila Rojan veijarimainen palvelija ja ystävä Sátur, joka alati puuttuu muiden asioihin. Sáturin roolia näyttelee Javier Gutiérrez.

## Henkilöhahmot

## Jaksot

Sarjasta on esitetty kolme kautta, 39 jaksoa. Se on ollut erittäin suosittu Espanjassa ja ensimmäisellä jaksolla oli jopa 5 miljoonaa katsojaa 

## Lähteet

## Aiheesta muualla
* Ohjelman virallinen sivusto
* Aguila roja -elokuvan virallinen sivusto
Betty Hutton

**Betty Hutton** (26. helmikuuta 1921 Battle Creek, Michigan – 11. maaliskuuta 2007 Palm Springs, Kalifornia) oli yhdysvaltalainen näyttelijä. Hän aloitti esiintymisen jo lapsena laulamalla ensin kadulla elättääkseen perhettään ja 13-vuotiaana hän esiintyi eri yhtyeiden solistina. Broadway-debyyttinsä Hutton teki 1940 ja vuotta myöhemmin hän solmi elokuvasopimuksen Paramount Picturesin kanssa. Huttonin ensimmäinen elokuva oli vuonna 1942 valmistunut *[[Laivasto kuhertelee]]*. Hänen myöhempiin elokuviinsa kuuluvat muun muassa *[[Annie mestariampuja (elokuva)|Annie mestariampuja]]* vuodelta 1950 ja kaksi vuotta myöhemmin valmistunut *[[Suuri maailmansirkus]]*. Hutton vaati vuonna 1952 silloista aviomiestään koreografi Charles O'Currania elokuviensa ohjaajaksi. Paramountilla ei suostuttu vaatimukseen, joten Hutton irtisanoi sopimuksensa studion kanssa. Lopun näyttelijäuransa ajan hän esiintyi satunnaisesti teatterissa ja yhdessä elokuvassa. Hutton on saanut tähden Hollywood Walk of Famelle.

## Lähteet
Pomfretit

**Pomfretit** eli vanhemmalta nimeltään **merilahnat** (Bramidae) on makrillikaloihin kuuluva kalaheimo. Heimon lajeja tavataan lauhkeista ja lämpimistä valtameristä.

## Lajit ja anatomia
Varhaisimmat heimoon kuuluvat fossiilit on ajoitettu mioseeni- ja oligoseenikausille, tällainen on muun muassa Romaniasta löydetty *Paucaichthys*. Pomfrettien heimo jaetaan kahteen alaheimoon Braminae, johon kuuluu 5 sukua, ja Pteraclinae, johon kuuluu kaksi sukua. Lajeja heimossa on lähteestä riippuen 18&ndash;22. Pomfretit ovat keskikokoisia tai suuria lajeja. Suurimmista lajeista sirppipomfretti (*Taractichthys longipinnis*) voi kasvaa noin 85&nbsp;cm pitkäksi ja pomfretti (*Brama brama*) voi saavuttaa jopa metrin pituuden. Ruumiinrekentaaltaan kalat ovat soikeanmallisia, ruumis on hyvin korkea ja usein litteähkö. Silmät ja suu ovat melko kookkaat. Selkä- ja peräevät ovat pitkät ja Braminae-alaheimon lajeilla suomuiset. Pteraclinae-alaheimon evät ovat usein korkeat. Pyrstöevä on voimakkaasti haarautunut. Pomfretit ovat väritykseltään mustia tai hopeanharmaita ja suomut ovat kookkaat.

## Levinneisyys ja elintavat
Pomfrettilajit ovat mereisiä ja niitä tavataan Atlantin, Intian valtameren ja Tyynenemeren alueilta. Useimmat lajit elävät melko lähellä merenpintaa. Pomfrettien ravintoa ovat pienet kalat, mustekalat ja muut nilviäiset ja pienet äyriäiset. Monet pomfrettilajeista ovat hyviä ruokakaloja ja tärkeitä kalastuksen kohteita.

## Lähteet
Banachin tulitikkuongelma

**Banachin tulitikkuongelma** on klassisen todennäköisyyslaskennan tehtävä, joka on kunnianosoitus Stefan Banachille. Matemaatikko Hugo Steinhaus kertoi, että ongelman inspiraation lähteenä oli ollut Banachin tupakointi, ja koska nimestä tuli kirjallisuudessa niin suosittu, hän päätti olla muuttamatta ongelman nimeä.

Kuvitellaan tilanne, jossa matemaatikko kantaa aina yhtä tulitikkurasiaa oikeassa taskussaan ja yhtä tulitikkurasiaa vasemmassa taskussaan. Kun hän tarvitsee tulitikun, hän valitsee toisen taskuista sattumanvaraisesti, käyttää yhden tulitikun ja laittaa rasian taskuun katsomatta, kuinka monta tulitikkua rasiaa jäi. Tarkastellaan tilannetta, jossa matemaatikko huomaa ensimmäisen kerran, että toinen rasioista on tyhjä. Oletetaan, että alun perin molemmissa rasioissa on täsmälleen N tulitikkua. Mikä on todennäköisyys, että toisessa rasiassa on täsmälleen k tikkua (k=0,1,\ldots,N) silloin, kun matemaatikko havaitsee toisen rasian olevan tyhjä?

## Ratkaisu
Olkoon vasemman taskun valinta ”onnistuminen” ja oikean taskun valinta ”epäonnistuminen”. Huomataan, että vasemman taskun rasia on tyhjä hetkellä, kun oikean taskun rasiassa on täsmälleen *k* tikkua jos ja vain jos täsmälleen *N*−*k* epäonnistumista tapahtuu ennen onnistumista *N*+1. Taskun valinnan todennäköisyys on *p* = 1/2, joten saamme negatiivisella binomijakaumalla todennäköisyydeksi

:P[X=N-k] = \binom{2N-k}{N}\left(\frac{1}{2}\right)^{2N-k+1}.

Sama todennäköisyys pätee myös sille, että oikean taskun ollessa tyhjä vasemmassa on *k* tikkua. Täytyy siis laskea tapaukset yhteen, joten vaadittu todennäköisyys on

:2P[X=N-k] = \binom{2N-k}{N}\left(\frac{1}{2}\right)^{2N-k}.

## Taulukko

Numeerisia arvoja, kun alkuperäinen tulitikkumäärä on N=50, nähdään seuraavasta taulukosta. p_{k} on todennäköisyys sille, että rasiassa on k tikkua. \Sigma p_{k}=p_{0}+...+p_{k} on todennäköisyyksien summa.

## Katso myös
* Stefan Banach
* Banachin avaruus
* Banachin kiintopistelause
* Banachin–Tarskin paradoksi

## Lähteet

## Aiheesta muualla
* Java-sovellus
Ruumiinrakenne

**Ruumiinrakenne** on luuston, lihasten ja rasvakudoksen yhteisvaikutuksena syntyvä kehon yleinen tyyppi tai malli.

Ruumiinrakenne voi olla esimerkiksi vahva, tukeva tai hento. Vahva ruumiinrakenne syntyy lihaksista, tukevuus rasvasta, ja hentous lihasten ja rasvan vähäisyydestä.

## Somatotyypit
Eräs ruumiinrakenteen malli on W. H. Sheldonin 1940-luvulla kehittämä jako kolmeen somatotyyppiin: hoikkiin ja pitkiin ektomorfeihin, lihaksikkaisiin mesomorfeihin sekä pyöreisiin endomorfeihin.


## Vartalotyypit
**Vartalotyyppi** viittaa vartalon muotoon, joka määräytyy painon jakautumisesta vartalon eri kohtiin. Vartalotyypin määrää hartioiden, rinnan, vyötärön ja lantion leveyksien suhde.

Naisen yleisiä vartalotyyppejä ovat esimerkiksi:
* V- tai Y-vartalotyyppi tai kärjellään seisova kolmio, jossa hartiat tai rinta ovat leveämmät kuin lantio.
* I- tai H-vartalotyyppi tai suorakaide tai banaani, jossa hartiat, rinta ja lantio ovat samanlevyiset, eikä vyötärö erotu.
* A-vartalotyyppi tai päärynä, jossa lantio on leveämpi kuin hartiat.
* X-vartalotyyppi tai tiimalasi, jossa hartiat ja lantio ovat yhtä leveitä ja vyötärö selvästi kapeampi.
* O-vartalotyyppi tai omena, jossa on paksu vyötärö ja leveä lantio.

Naisen vartalotyyppiä määräävä vyötärö–lantio-suhde muuttuu huomattavasti iän mukana. Ennen murrosikää tytön lantio on kapea, ja hänen vyötärö–lantio-suhteensa on sama kuin pojalla. Murrosiässä tytön lanteille alkaa kerääntyä rasvaa naishormoni estrogeenin vaikutuksesta, ja normaalipainoisen aikuisen naisen vyötärö–lantio-suhde on 0,67–0,80. Keski-iässä naisen vyötärö–lantio-suhde alkaa muuttua miesmäiseksi.

Miehen yleisiä vartalotyyppejä ovat esimerkiksi:
* Suorakulmio, jossa hartiat, vyötärö ja lantio ovat yhtä leveät.
* Soikea, jossa ylävartalo on pyöreä.
* Kolmio, jossa keskivartalo on pyöreä.
* Käänteinen kolmio tai vinosuunnikas, jossa ylävartalo on lihaksikas, hartiat ovat leveät ja lantio on kapea.

## Katso myös
*Vitruviuksen mies

## Lähteet
Siurilan puisto

**Siurilan puisto** on Forssassa Haudankorvan kaupunginosassa Viksbergin kerrostaloalueella sijaitseva laaja puistoalue. Puiston pinta-ala on 80 363 m², ja siellä kasvaa muun muassa lehtikuusia. Puistossa on kaksi lampea, joista toisessa on suihkulähde.

Puisto sijaitsee Viksbergin keskiosassa Helsingintien ja Siurilankadun välisellä alueella kerrostalojen ympäröimänä. Puiston laidoilla sijaitsevia rakennuksia ovat päiväkoti, Kuhalan koulu, Viksbergin ostoskeskus sekä nuoriso- ja asukastalo Vikspirtti. Asukastalossa toimii Viksbergin asukasyhdistys, koululaisten iltapäiväkerho ja monikulttuurinen perhekerho. Vikspirtin lähellä on myös leikkipaikka.

## Lähteet
Mustikkakehrääjä

**Mustikkakehrääjä** (*Phyllodesma ilicifolium*) on harvinaisehko varhaisen kevään yöperhoslaji.

## Koko ja ulkonäkö
Mustikkakehrääjä muistuttaa tyypillisessä lepoasennossaan huomattavasti enemmän kuollutta lehteä kuin hyönteistä. Etusiivet ovat pohjaväriltään punertavan ruskeat, ja niiden poikki kulkee kolme, epäselvää tummanharmaata poikkiviirua. Siiven keskellä erottuu tummanharmaa laikku ja himmeä, tumma keskitäplä. Siipien kärkiosa on tummanharmaa. Takasiivet ovat tummanharmaat, ja niiden keskellä on vaaleampi vyöhyke. Siipiripset ovat valkoiset, siipisuonten kohdalta tummat, minkä vuoksi siipien ulkoreuna vaikuttaa mutkittelevalta. Naaraat ovat koiraita raskasrakenteisempia ja siipien kuviointi on vähemmän selkeää. Ruumis on tuuhean, punertavanruskean karvotuksen peitossa. Siipiväli on koiraalla 26&ndash;38&nbsp;mm ja naaraalla 29&ndash;45&nbsp;mm.

## Levinneisyys ja lentoaika
Levinneisyys ulottuu Pohjois-Espanjasta Euroopan poikki Altaille saakka. Laji vaikuttaa taantuneen viime vuosina suuressa osassa levinneisyysaluettaan. Mustikkakehrääjä on jokseenkin harvinainen laji, jonka havainnot Suomessa painottuvat voimakkaasti etelärannikolle ja Etelä-Karjalaan sekä Etelä-Pohjanmaalta Pohjanlahden rannikon suuntaisesti Etelä-Lappiin ulottuvalle vyöhykkeelle. Keski-Suomen sisämaasta havaintoja on vain vähän ja Ahvenanmaalta se puuttuu kokonaan. Perhoset lentävät varsin lyhyenä aikavälinä toukokuun alkupuoliskolta toukokuun loppuun.

## Elinympäristö ja elintavat
Mustikkakehrääjä elää pääasiassa rehevissä havu-, lehti- ja sekametsissä ja niiden laitamilla, kunhan pohjakasvillisuudessa on runsaasti mustikkaa. Molemmat sukupuolet lentävät yöllä eivätkä nollan tienoilla olevat yölämpötilat vaikuta haittaavan lentoa. Naaraat aloittavat pian pimeän laskeuduttua, mutta koiraat usein vasta puolen yön jälkeen. Koiraat tulevat helposti kirkkaiden valojen luokse, naaraat vain harvoin. Laji on harvoin kovin runsaslukuinen, ja sitä tavataan tavallisesti vain yksitellen.

Parittelun jälkeen naaras munii 100&ndash;170 munaa yksitellen ravintokasvien oksille ja lehdille. Toukka kuoriutuu vajaata kuukautta myöhemmin ja elää erakkona. Vanhemmat toukat ovat yöaktiivisia ja viihtyvät varvikossa lähellä maanpintaa, ja niitä tapaakin helpoimmin pajuilta. Toukka on täysikasvuinen heinä-elokuun vaihteessa ja se tekee vaalean kotelokopan yhtensidottujen lehtien väliin. Kotelo putoaa myöhemmin lehtien mukana maahan. Toukka erittää kotelokopan sisäpinnalle valkoista, jauheeksi kuivuvaa nestettä. Kotelo talvehtii.

## Ravintokasvi
Toukka elää enimmäkseen mustikalla (*Vaccinium myrtillus*), mutta harvemmin myös muilla varvuilla. Sitä tavataan myös pajuilla (*Salix*).

## Lähteet

## Aiheesta muualla
* toukka 
* Bestimmungshilfe des Lepiforums 
* Moths and Butterflies of Europe and North Africa
Arttu Wiskari (albumi)

**Arttu Wiskari** on laulaja Arttu Wiskarin 15. kesäkuuta 2011 julkaistu debyyttialbumi. Sen julkaisi Warner Music Finland ja sen on tuottanut Olli Saksa. Albumia myytiin kolmessa viikossa 10 000 kappaletta ja se ylitti kultarajan. Ennen vuoden loppua se myi platinaa. Albumi myös nousi Suomen virallisen albumilistan kärkeen (31/2011).

Albumin introssa Vesa-Matti Loiri lausuu sanat: ”Hyvät naiset ja herrat, Arttu Wiskari yhtyeineen.”

## Singlet
Albumin ensimmäinen single ”Mökkitie” julkaistiin kesällä 2010 viikkoa ennen juhannusta. Se sijoittui Suomen virallisella latauslistalla 10. sijalle ja vietti listalla yhteensä kymmenen viikkoa (48/2010).

Albumin toinen single ”Tuntematon potilas” julkaistiin 16. toukokuuta 2011. Kappale sijoittui The Voicen Kesähitti 2011 -äänestyksessä 11:nneksi. Myös "Tuntemattomasta potilaasta" on kuvattu musiikkivideo.

Albumin muina singleinä on julkaistu kappaleet ”Sorateiden sankarit” ja ”Terveiset lattianraosta”.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Dome.fi: 

## Lähteet
Jyrki Richt

**Jyrki Richt** on suomalainen toimittaja. Hän sai vuonna 2010 Suuren Journalistipalkinnon vuoden journalistisesta teosta yhdessä Taina Kanervan, Salla Paajasen sekä Reeta Kivihalmen kanssa. Hän toimitti yli 30 vuoden ajan TV2:n Ajankohtaista kakkosta sen lopettamiseen asti 2015. Richt on toiminut myös Yleisradion ajankohtaistoiminnan päällikkönä.

Vuosina 1993–1994 Richt veti vuoroin Maarit Tastulan kanssa haastatteluohjelmaa *[[Yhdenillan pysäkki]]*. Hän sai erityisen hyvää palautetta haastateltuaan autolautta Estonian pelastustöiden pintasukeltajia sekä Marjatta Leppästä tämän äidin dementiasta.

## Lähteet
Kevin Cossom

**Kevin Cossom** (s. 2. syyskuuta 1984 Philadelphia, Pennsylvania) on yhdysvaltalainen laulaja, tuottaja ja sanoittaja. Hän asuu nykyään Floridan Orlandossa. Hän on tehnyt sanoituksia muun muassa Keri Hilsonille. Hänen debyyttialbuminsa on tulossa ”piaikkoin”.

## Diskografia
### EP:t
* Hook vs. Bridge (2009)
* Hook vs. Bridge II (2012)
* Grey Area (2016)

### Mixtapet
* Hook vs. Bridge (2009)

### Vierailut

### Sanoittanut ja/tai tuottanut
Vantaan maraton

**Vantaan maraton** on Vantaalla Tikkurilan urheilupuistossa ja sen ympäristössä juostava maraton. Täysimittaisen maratonin lisäksi tapahtuman yhteydessä juostaan lyhyempiä matkoja, kuten puolimaraton, kymmenen kilometrin maantiejuoksu sekä lasten minimaraton. Lisäksi maratonin voi juosta viestijuoksuna neljän hengen ryhmissä.

Tapahtuman järjestää Vantaan seurayhtymä (VSY), jonka muodostavat Kenttäurheilijat-58, Korson Kunto ja Vantaan Salamat. Kilpailu järjestetään lähes täysin vapaaehtoisvoimin. Vantaan maraton on järjestetty vuosittain vuodesta 1994 alkaen, ja se juostaan yleensä lokakuun alkupuolella. Se on Suomen suurimpia maratontapahtumia. Vuonna 2010 maaliin pääsi 1&nbsp;447 juoksijaa, joista 578 juoksi maratonin. Vuosina 2012, 2020, 2023 ja 2025 Vantaa maratonin yhteydessä kilpailtiin myös maratonin Suomen mestaruudesta.

Mikäli osallistuja ilmoitautuu tapahtumaan kuukauden ennen tapahtumaa, oli Vantaan maraton *Helsingin Sanomien* vertailun mukaan 60 euron maksullaan Suomen edullisimpia täysmittaisia maratonjuoksutapahtumia vuonna 2016. Monesta juoksutapahtumasta oli tosin mahdollista saada hieman alennusta opiskelija- tai Juoksija-kortilla.

## Reitti
Maraton on toteutettu 10,5 kilometrin mittaisena pääosin kestopäällystetietä pitkin kulkevana reittinä, jota kierretään valitusta matkasta riippuen 1, 2 tai 4 kertaa. Reitti kulkee Vantaan Viertolan, Koivuhaan, Ruskeasannan, Simonkylän, Hiekkaharjun ja Tikkurilan kaupunginosien kautta. 

## Ennätykset
* Maratonin reittiennätys, miehet, Lewis Korir, 2.13.36 (2012)
* Maratonin reittiennätys, naiset, Alisa Vainio, 2.23.06 (2025)
* Puolimaratonin reittiennätys, miehet, Harri Hänninen, 1.06.30 (1999)
* Puolimaratonin reittiennätys, naiset, Oona Kettunen, 1.14.08 (2013)
* 1/4 maratonin reittiennätys, miehet, Jarkko Järvenpää, 32.12 (2015)
* 1/4 maratonin reittiennätys, naiset, Laura Markovaara, 36.48 (2014)

## Lähteet

## Aiheesta muualla
* Vantaan maratonin viralliset sivut
NHL-kausi 2011–2012

**NHL-kausi 2011–2012** on NHL:n 94. kausi. Kaudella pelaa 30 joukkuetta. Talousongelmien vuoksi Atlanta Thrashers myytiin ja Atlantan tilalla aloitti Winnipeg Jets.
Runkosarjakausi alkoi 6. lokakuuta 2011 ja päättyi 7. huhtikuuta 2012. Kahtena runkosarjan alkua seuraavana päivänä, 7. ja 8. lokakuuta, pelattiin yhteensä neljä runkosarjaottelua Euroopassa. Ruotsissa pelattiin New York Rangersin ja Los Angeles Kingsin sekä Rangersin ja Anaheim Ducksin väliset ottelut, Suomessa Ducksin ja Buffalo Sabresin välinen ottelu ja Saksassa Sabresin ja Kingsin välinen ottelu. 

Mestaruuden vei Los Angeles Kings, joka kukisti New Jersey Devilsin loppuottelusarjassa voitoin 4–2. Näin Kingsistä tuli ensimmäinen oman konferenssinsa viimeiseltä pudotuspeleihin oikeuttavalta sijalta NHL:n pudotuspeleihin päässyt joukkue, joka on kyennyt voittamaan Stanley Cupin. Kyseessä oli Los Angeles Kingsin ensimmäinen Stanley Cup -mestaruus. Kingsistä tuli yhdeksäs mestaruuteen yltänyt joukkue NHL:ssä yhdeksän peräkkäisen pelatun kauden aikana. Mestarien vaihtuvuus ei ollut ollut yhtä suurta yhdeksän kauden aikana missään muussa neljästä Pohjois-Amerikan merkittävimmästä urheilun ammattilaissarjasta, joihin luetaan NBA, MLB, NFL ja NHL.

## Sarjataulukot

### Itäinen konferenssi

### Läntinen konferenssi

## Runkosarjan pelaajatilastot
### Pistepörssi

## Pudotuspelit

## Katso myös
*

## Lähteet
* NHL.com 
### Viitteet
David Lewis-Williams

**James David Lewis-Williams** (s. 5. elokuuta 1934 Kapkaupunki, Etelä-Afrikka) on eteläafrikkalainen tieteilijä. Hän on johannesburgilaisen Witwatersrandin yliopiston kognitiivisen arkeologian emeritusprofessori. 

Lewis-Williams on perehtynyt erityisesti sanien eli busmannien kulttuuriin, varsinkin taiteeseen ja uskonkäsityksiin. Hän on teoksellaan *Believing and Seeing: Symbolic Meaning in Southern San Rock Paintings* vaikuttanut merkittävästi siihen, miten tutkijat nykyisin ymmärtävät san-kansan taidetta. 

## Lähteet

## Aiheesta muualla
*  David Lewis-Williamsin teoksen *The Mind in the Cave* laaja esittely.
Kunnallisvaalit 1919

**Vuoden 1919 kunnallisvaalit** olivat toiset Suomessa järjestetyt kunnallisvaalit. Osissa kunnista ensimmäisiä vaaleja ei ehditty järjestää vuoden 1918 lopulla vaan vasta seuraavan vuoden alussa. Kokonaan uudet kunnallisvaalit järjestettiin kuitenkin vuoden 1919 lopulla.

Sisällissodasta johtuneen tilanteen takia vuoden 1919 kunnallisvaalit olivat joissain kunnissa ensimmäiset, joissa oli mukana sosialisteja.

## Tulokset

## Lähteet
Kunnallisvaalit 1920

**Vuoden 1920 kunnallisvaalit** olivat kolmannet Suomessa järjestetyt kunnallisvaalit. Muun muassa Tampereella järjestettiin vuonna 1920 kahdet kunnallisvaalit, sillä vuoden 1919 vaaleja ei ehditty järjestämään teknisistä syistä. Varsinaisten vuoden 1920 kunnallisvaalien äänestyspäivät olivat joulukuussa.

## Tulokset

## Lähteet
Aloysius Balina

**Aloysius Balina** (21. kesäkuuta 1945 – 6. marraskuuta 2012) oli tansanialainen roomalaiskatolinen piispa. Hänet vihittiin papiksi Shinyangan hiippakuntaan 27. kesäkuuta 1971. Hänet nimitettiin Geitan hiippakunnan piispaksi 8. marraskuuta 1984, ja piispaksi vihkiminen seurasi 6. tammikuuta 1985. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.

8. elokuuta 1997 Balina sai nimityksen Shinyangan hiippakunnan piispaksi. Hän kuoli 67-vuotiaana virassa maksasyöpään.

## Lähteet
Carlingford Lough

**Carlingford Lough** (, ulsterinskotiksi *Carlinford Loch* tai *Cairlinfurd Loch*) on vuono Pohjois-Irlannin ja Irlannin rajalla. Vuonon päähän laskee Newryjoki. Se yhdistää vuonon Newryn kanavan kautta Newryn kaupunkiin.

## Aiheesta muualla

*Carlingfordin sivusto  
*Omeathin Carlingfordin alueen maantiekartta 
*The Carlingford Lough Disaster... BBC.
Damian Dalu

**Damian Dalu** (s. 26. huhtikuuta 1955) on tansanialainen roomalaiskatolinen piispa. Hänet vihittiin papiksi Geitan hiippakuntaan 15. marraskuuta 1984 ja nimitettiin sen piispaksi 14. huhtikuuta 2000. Piispaksi vihkiminen seurasi 30. heinäkuuta. Pääkonsekraattorina toimi Polycarp Pengo, jota avustivat Aloysius Balina ja Tarcisius Ngalalekumtwa.

## Lähteet
Moville

**Moville** ( eli *Bun an Phobail*) on noin 1500 asukkaan rannikkokaupunki Donegalin kreivikunnassa Inishowenin niemellä, lähellä Irlannin saaren pohjoiskärkeä. 

Siellä sijaitsee 500-luvulla perustettu Movillan luostari.

## Lähteet

## Aiheesta muualla

* Moville Records  - Moville genealogy and history 
* CraicOn.com - Uutisia Movillesta  
* Movillen sataman sivuston ohjeita venelijöille
Tarcisius Ngalalekumtwa

**Tarcisius Ngalalekumtwa** (s. 25. lokakuuta 1948) on tansanialainen roomalaiskatolinen piispa. Hänet vihittiin papiksi Iringan hiippakuntaan 17. huhtikuuta 1973 ja nimitettiin Sumbawangan hiippakunnan koadjuuttoripiispaksi 14. marraskuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.

21. marraskuuta 1992 Ngalalekumtwa sai nimityksen Iringan piispaksi. 15. toukokuuta 2013 hänet nimitettiin lisäksi apostoliseksi hallitsijaksi Songean arkkihiippakuntaan.

## Lähteet
Brant Bailey

**Brant Bailey** (s. 20. kesäkuuta 1977) on yhdysvaltalainen koripalloilija. Isona tai pienenä laitahyökkääjänä tai sentterinä pelaava Bailey on University of Wisconsinin kasvatti. Hän edustaa suomalaista Korisliigassa pelaavaa Namika Lahtea, johon hän siirtyi Tampereen Pyrinnöstä marraskuussa 2011. Bailey on pelannut myös muun muassa Saksan ja Belgian pääsarjoissa.

## Lähteet
* Profiili Suomen Koripalloliiton sivustolla
* Profiili Tampereen Pyrinnön sivustolla 
* Baileyn edustamat seurat donarbasketbal.nl 

### Viitteet

## Aiheesta muualla
* BRANT BAILEY basketball profile eurobasket.com 
* Baileyn Bundesliga-tilastoja
Glottaali

**Glottaali** on konsonantti, jonka tuottamisessa ainoastaan äänirako on olennainen. Supraglottaalisen ääntöväylän muoto taas määräytyy automaattisesti äänneympäristön mukaan. Jos äänirako hetkeksi suljetaan, tuloksena on klusiilimainen, luontaisesti soinniton konsonanttiäänne. Jos taas äänirako on vain vähän auki tai "vuotaa", syntyy henkäysäänne, joka tavallisesti luokitellaan frikatiiviksi. 

Kansainvälinen foneettinen aakkosto (IPA) luettelee kolme glottaalia:

## Lähteet
*

### Viitteet